Emîne Şenyaşara ke 2 laj û mêrdeyê ci hetê merdimanê Wekîlê AKPyî Îbrahîm Halîl Yildizî ra kişîyayî lajê xo Ferît Şenyaşarî reyde 148 rojî yo verê Edlîyeya Riha de nobeta edaletî dewam kena.
Keyeyê Şenyaşarî hesabê xo yê twitterî ser ra no mesah pare kerd: ''Çar hetanê Tirkîya de daristanî vêşenê. Çar hetanê Tirkîya de citkarî meseleyanê ekonomî ra çalakîyan kenê. Çar hetanê Tirkîya de qîrayîşê edaletî berz benê. Bingeyê dewlete edalet o. Çira selahîyetdarî bêveng ê? Qesra Edlîye de zulm dewam keno.''
